ΛΥΤΡΑΣ ΝΙΚΟΣ
ΑΕΜ: 0712019

                                              « ΤΟ ΚΑΠΝΙΣΜΑ»
Σκοπός του προγράμματος Αγωγή Υγείας είναι η υιοθέτηση υγιεινών συμπεριφορών από τους μαθητές και μαθήτριες μέσα από την ενεργητική και βιωματική μάθηση σε θέματα που σχετίζονται με το κάπνισμα και τις βλαβερές επιπτώσεις του.Στο μάθημα της Αγωγής Υγείας οι μαθητές δεν έχουν απλά την ευκαιρία να ενημερωθούν για τις σωματικές συνέπειες ορισμένων συμπεριφορών, αλλά κυρίως να κρίνουν τους παράγοντες που επηρεάζουν τη συμπεριφορά τους, να εξασκηθούν σε δεξιότητες επικοινωνίας, συνεργασίας, διαχείρισης των συγκρούσεων και αντιμετώπισης της πίεσης των φίλων, να αντιμετωπίζουν τα κοινωνικά στερεότυπα, να διαχειρίζονται θέματα όπως ασφάλεια, αγωγή του καταναλωτή, δικαιώματα και υποχρεώσεις. Το πρόγραμμα αναφέρετε συγκεκριμένα σε μαθητές  Γυμνασίου,γιατί σ αυτές τις ηλικίες υπάρχουν τα μεγαλύτερα ποσοστά έναρξης του καπνίσματος.
Στόχοι:ΓΕΝΙΚΑ:Τον προβληματισμό,την ενημέρωση και την απόκτηση πολύπλευρης γνώσης γύρω από το θέμα του καπνίσματος.
            ΕΙΔΙΚΑ:1)Υιοθέτηση υγιεινών στάσεων και συμπεριφορών.
                           2)Να αναπτύξουν την αυτοεκτίμηση, την επικοινωνία, την υπευθυνότητα, την αυτοπεποίθηση και γενικά τις ατομικές και κοινωνικές δεξιότητές τους. 
                          3)Να ερευνήσουν την προέλευση και χημική σύσταση του καπνού (νικοτίνη, πίσσα, κ.ά.) και να κατανοήσουν τις επιδράσεις του στον οργανισμό.
                          4)Να κατανοήσουν ότι το κάπνισμα επηρεάζει αρνητικά την αντοχή στη φυσική άσκηση και γενικά στον αθλητισμό.
                          5)Να ερευνήσουν τις επιδράσεις του καπνίσματος στις διαπροσωπικές, κοινωνικές σχέσεις τους και στο περιβάλλον(οικογένεια,χώρος εργασίας,διασκέδαση,ρύπανση,κίνδυνος πυρκαγιάς).
                          6)Να κατανοήσουν ότι το κάπνισμα αποτελεί σημαντικό παράγοντα κινδύνου για σοβαρές νοσολογικές καταστάσεις(π.χ καρκίνο,καρδιαγγειακές παθήσεις,βροχίτιδα,Χρόνια Αποφρακτική Πνευμονοπάθεια κ.ά.) 
                         7)Να κατανοήσουν ότι πέρα από την υγεία,το κάπνισμα επιβαρύνει και την οικονομία του ανθρώπου(ατομικά-οικογενειακά).

Ο Παγκόσμιος Οργανισμός Υγείας (Π.Ο.Υ.) εκτιμά πως το κάπνισμα είναι η μεγαλύτερη επιδημία που γνώρισε ποτέ η ανθρωπότητα. Τον 20ό αιώνα, το κάπνισμα προκάλεσε εκατό εκατομμύρια θανάτους,ενώ τον 21ο αιώνα ο αριθμός αυτός υπολογίζεται ότι θα φτάσει το ένα δισεκατομμύριο, εάν η Παγκόσμια Κοινότητα δεν αντιδράσει έγκαιρα και αποτελεσματικά.Επιπρόσθετα, η χρήση προϊόντων καπνού αποτελεί το σημαντικότερο παράγοντα αύξησης της συχνότητας εμφάνισης μη μεταδοτικών ασθενειών (καρκίνος, διαβήτης, καρδιαγγειακές παθήσεις,χρόνιες πνευμονικές παθήσεις), οι οποίες αντιπροσωπεύουν συνολικά το 63% όλων των θανάτων παγκοσμίως.Στις ημέρες μας, υπολογίζεται ότι το κάπνισμα σκοτώνει σχεδόν έξι εκατομμύρια ανθρώπους ετησίως,από τους οποίους, πέντε εκατομμύρια είναι καπνιστές ή πρώην καπνιστές και γύρω στις 600.000 παθητικοί καπνιστές. Σύμφωνα με την τελευταία αναφορά του Π.Ο.Υ. για το κάπνισμα (2011), κάθε έξι δευτερόλεπτα περίπου, ένας άνθρωπος πεθαίνει εξαιτίας της εξάρτησής του από τον καπνό και τα προϊόντα καπνού, ενώ ο μισός πληθυσμός των καπνιστών θα καταλήξει από μια ασθένεια που σχετίζεται με το κάπνισμα. Επιπλέον, στην ίδια αναφορά, υπολογίζεται πως το άμεσο και το έμμεσο κόστος της θεραπείας των νοσημάτων που σχετίζονται με το κάπνισμα αποτελεί τεράστια επιβάρυνση για τον προϋπολογισμό της υγείας παγκοσμίως. Τονίζεται, επίσης, ότι είναι δικαίωμα του κάθε ανθρώπου να λαμβάνει ενημέρωση, φροντίδα και υποστήριξη στον αγώνα κατά της επιδημίας του καπνίσματος, ενώ αποτελεί υποχρέωση κάθε χώρας να παρέχει όλα τα παραπάνω.Γι΄αυτό τον λόγο είναι σημαντικό το πρόγραμμα να εφαρμοστεί  σε μαθητές του γυμνασίου,καθώς το σχολείο(μαζί με την οικογένεια)είναι η βάση της παιδείας και της μόρφωσης των παιδιών από μικρή ηλικία,γιατί από εκεί παίρνουν τις γνώσεις και τα εφόδια για τον μετέπειτα τρόπο ζωής τους...Η επιλογή των παιδιών του γυμνασίου δεν έγινε τυχαία καθώς τα περισσότερα παιδιά ξεκινούν το κάπνισμα σε εκείνη την ηλικία(13-15)σύμφωνα με πολλές μελέτες.Ετσι οι μαθητές αφενός είναι σε ηλικία να κατανοήσουν σε μεγάλο βαθμό τις συνέπειες που θα έχει το κάπνισμα στην υγειά τους,αφετέρου να γίνει η πρόληψη πριν καν το ξεκινήσουν.
   Μετά την εφαρμογή του προγράμματος οι μαθητές θα μάθουν τι είναι το κάπνισμα,τις βλαβερές συνέπειες του,τους λόγουν που το ξεκινούν οι άνθρωποι,πως να το αποφεύγουν,την ικανότητα να  αξιολογούν την πληροφορία, να εκτιμούν τις συνέπειες της καπνιστικής συμπεριφοράς και να προβαίνουν σε συνειδητές επιλογές αντιστεκόμενοι στις πιέσεις.Τέλος να αποκτήσουν αξίες και στάσεις ώστε με αυτοεκτίμηση, αυτοπεποίθηση και υπευθυνότητα να φροντίζουν συνειδητά την υγεία τους μακριά από το κάπνισμα.

Περιεχόμενο προγράμματος: 1ο Μάθημα->Συλλόγη πληροφοριών για το τι είναι το κάπνισμα και τι το παθητικό κάπνισμα ,με σκοπό την πλήρη και γενική ενημέρωση των μαθητών για τις διαφορές τους. 2ο Μάθημα->Συλλογή πληροφοριών για τα αίτια που οδηγούν στο κάπνισμα,τις συνέπειες του στον ανθρώπινο οργανισμό και τρόπους για να το κόψετε,με σκοπό την απεξάρτηση από αυτό.3ο Μάθημα-->Συνέντευξη από περαστικούς, από την οικογένεια , από συμμαθητές τους και από άτομα όλων των ηλικιών για το θέμα του καπνίσματος στην παιδική ηλικία,με σκοπό την γενική ενημέρωση των μαθητών, την επαφή με τον κόσμο και την απόκτηση διάφορων πληροφοριών και απόψεων. 4ο Μάθημα-->Χωρισμένοι σε ομάδες οι μαθητές συγκεντρώνουν φωτογραφικό υλικό με συμμαθήτες τους που καπνίζουν μεσα στο σχολείο,με ανθρώπους που πάσχουν από ασθένειες λόγω του τσιγάρου και κάνουν μια έκθεση με δικά τους σχόλια και περιγραφές σε ένα ταμπλό, ώστε να ενημερώσουν , να ευαισθητοποιήσουν και να τονίσουν τους δικούς τους προβληματισμούς με σκοπό την άμεση κινητοποίηση και των υπόλοιπων συμμαθητών τους. 5ο Μάθημα-->Χωρισμένοι σε ομάδες οι μαθητές διοργανώνουν διαγωνισμό με τη βοήθεια των εκπαιδευτικών για να βραβεύσουν το καλύτερο ταμπλό, με σκοπό την αξιολόγηση και άλλων απόψεων πάνω στο θέμα του καπνίσματος, την πολύπλευρη ενημέρωσή τους καθώς και την σωστή αξιολόγηση των διήσταντων απόψεων. 6ο Μάθημα->Ομάδα μαθητών προβάλλει σε αφίσες στο χώρο του σχολείου μηνύματα κατά του καπνίσματος, θέτοντας, έτσι, την κινητοποίηση και την ενημέρωση όλων.

  Αναλυτική περιγραφή 3ου Μαθήματος ->Συνέντευξη από περαστικούς, από την οικογένεια, από συμμαθητές τους και από άτομα όλων των ηλικιών για το θέμα του καπνίσματος.Στόχος ειναι ο προβληματισμός, ενημέρωση, ευαισθητοποίηση και επαφή των  μαθητών με τον κόσμο και με νέες πληροφορίες.Οι μαθητές του γυμνασίου θα καταγράψουν τις απαντήσεις και μετά θα τις παρουσιάσουν μέσα στην τάξη.
ΕΡΩΤΗΣΕΙΣ ΣΤΗΝ ΟΙΚΟΓΕΝΕΙΑ: 
•	Έχετε συζητήσει με τα παιδιά σας για το θέμα του καπνίσματος
•	Σας έχουν ρωτήσει για ποιο λόγο ξεκινήσατε το κάπνισμα
•	Αν ναι τι απαντήσατε;

             ΕΡΩΤΗΣΕΙΣ ΣΤΟΥΣ ΣΥΜΜΑΘΗΤΕΣ:
•	 Έχεις προσέξει να καπνίζει κάποιος μέσα στο σχολείο;
•	Σου πρότειναν να καπνίσεις;
•	Εχεις καπνίσει ποτέ;
•	Αν ναι τι σε οδήγησε εκεί;

Αξιολόγηση προγράμματος:Η αξιολόγηση του προγράμματος θα γίνει μέσα από τα μαθήματα και ειδικότερα το 3 και το 6 που αφορούν προσωπικά και κοινωνικά δεδομένα του προβλήματος,καθώς επίσης και δράσεις που προβάλλουν τα αρνητικά του καπνίσματος.